Komission asetus (EY) N:o 2187/2003, annettu 15 päivänä joulukuuta 2003, asetuksen (EY) N:o 639/2003 muuttamisesta lopullisena määräpaikkana olevassa kolmannessa maassa sijaitsevan ensimmäisen purkauspaikan osalta maantiekuljetusten yhteydessä



Virallinen lehti nro L 327 , 16/12/2003 s. 0015 - 0015



Komission asetus (EY) N:o 2187/2003, annettu 15 päivänä joulukuuta 2003, asetuksen (EY) N:o 639/2003 muuttamisesta lopullisena määräpaikkana olevassa kolmannessa maassa sijaitsevan ensimmäisen purkauspaikan osalta maantiekuljetusten yhteydessä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 33 artiklan 12 kohdan, sekä katsoo seuraavaa: (1) Yksityiskohtaisten sääntöjen säätämisestä neuvoston asetuksen (EY) N:o 1254/1999 nojalla elävien nautaeläinten hyvinvointia kuljetuksen aikana koskevien, vientitukia myönnettäessä noudatettavien vaatimusten osalta 9 päivänä huhtikuuta 2003 annetun komission asetuksen (EY) N:o 639/2003(2) 3 artiklan 1 kohdan b alakohdan mukaisesti eläinlääkärin on tarkastettava eläimet paikassa, jossa ne puretaan ensimmäisen kerran lopullisena määräpaikkana olevassa kolmannessa maassa. (2) Jos eläimet tuodaan lopullisena määräpaikkana olevaan maahan maanteitse, ne voidaan purkaa ennen matkan päättymistä eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19 päivänä marraskuuta 1991 annetun neuvoston direktiivin 91/628/ETY(3) säännösten mukaisten matka-aikojen ja lepojaksojen noudattamiseksi. Asetuksen 3 artiklan 1 kohdan b alakohdassa tarkoitettu tarkastus olisi kuitenkin tehtävä paikassa, jossa eläimet puretaan lopullisesti maantieajoneuvosta, jolloin ei tarkoiteta paikkaa, jossa matka keskeytyy eläinten levon, ruokinnan tai juottamisen vuoksi. (3) On myös suotavaa antaa viejälle mahdollisuus soveltaa tätä säännöstä asetuksen (EY) N:o 639/2003 soveltamispäivästä alkaen. (4) Asetus (EY) N:o 639/2003 olisi siksi muutettava sen mukaisesti. (5) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 639/2003 1 artiklaan alakohta seuraavasti:"Tässä asetuksessa tarkoitetaan maantiekuljetusten yhteydessä ilmaisulla 'paikka, jossa eläimet puretaan ensimmäisen kerran lopullisena määräpaikkana olevassa kolmannessa maassa' paikkaa, jossa ensimmäinen eläin puretaan lopullisesti maantieajoneuvosta, jolloin ei tarkoiteta paikkaa, jossa matka keskeytyy eläinten levon, ruokinnan tai juottamisen vuoksi.". 2 artikla Tämä asetus tulee voimaan seuraavana päivänä se jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä heinäkuuta 2004 alkaen hyväksyttyihin vienti-ilmoituksiin. Sitä sovelletaan sen voimaantulopäivästä kuitenkin 1 päivästä lokakuuta 2003 alkaen hyväksyttyihin vienti-ilmoituksiin viejän pyynnöstä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 2003. Komission puolesta Franz Fischler Komission jäsen (1) EYVL 160, 26.6.1999, s. 21, asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EUVL L 93, 10.4.2003, s. 10. (3) EYVL 340, 11.12.1991, s. 17, direktiivi sellaisena kuin se on viimeksi muutettuna asetuksella (EY) N:o 806/2003.